ai4bharat/Pralekha huggingface dataset:
पंतप्रधान कार्यालय
बाबू जगजीवन राम यांच्या जयंती निमित्त पंतप्रधानांनी वाहिली आदरांजली
बाबू जगजीवन राम यांच्या जयंती निमित्त पंतप्रधान नरेंद्र मोदी यांनी आदरांजली अर्पण केली आहे.
स्वातंत्र्य सेनानी आणि सामाजिक न्यायाचे खंदे पुरस्कर्ते बाबू जगजीवन राम यांच्या जयंती निमित्त विनम्र आदरांजली. समाजातल्या शोषित आणि वंचित वर्गाच्या उत्कर्षासाठी त्यांचे प्रभावी प्रयत्न नेहमीच स्फूर्तीदायी राहतील, असे पंतप्रधानांनी ट्वीटर वर म्हटले आहे.
आर्थिक व्यवहार विषयक मंत्रिमंडळ समिती
केंद्रीय मंत्रिमंडळाची छत्रपती शिवाजी महाराज टर्मिनस, मुंबईसह नवी दिल्ली आणि अहमदाबाद रेल्वे स्थानकांच्या पुनर्विकासाला मंजुरी
नवी दिल्ली, 28 सप्टेंबर 2022
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत सुमारे 10,000 कोटी रुपयांच्या गुंतवणुकीने 3 प्रमुख रेल्वे स्थानकांचा पुनर्विकास करण्याच्या भारतीय रेल्वेच्या प्रस्तावाला मंजुरी देण्यात आली.:
- नवी दिल्ली रेल्वे स्थानक;
- अहमदाबाद रेल्वे स्थानक; आणि
- छत्रपती शिवाजी महाराज टर्मिनस, मुंबई
कोणत्याही शहरासाठी रेल्वे स्थानक हे एक महत्त्वाचे आणि केंद्रीय स्थान असते. रेल्वेच्या कायापालटामध्ये रेल्वे स्थानकांच्या विकासाला पंतप्रधान नरेंद्र मोदी यांनी महत्त्व दिले आहे. आजच्या केंद्रीय मंत्रिमंडळाच्या निर्णयामुळे रेल्वे स्थानकांच्या विकासाला एक नवी दिशा मिळाली आहे. 199 रेल्वे स्थानकांच्या विकासाचे काम सध्या सुरू आहे. यापैकी 47 रेल्वे स्थानकांसाठी निविदा जारी करण्यात आल्या आहेत. उर्वरित स्थानकांच्या बृहद नियोजन आणि रचनेचे काम सुरू आहे.32 स्थानकांचे काम वेगाने प्रगतीपथावर आहे. आज नवी दिल्ली, छत्रपती शिवाजी महाराज टर्मिनस आणि अहमदाबाद रेल्वे स्थानक या तीन मोठ्या स्थानकांसाठी 10,000 कोटी रुपयांच्या गुंतवणुकीला केंद्रीय मंत्रिमंडळाने मंजुरी दिली आहे.
या रेल्वे स्थानकांच्या विकासाचे सर्वसामान्य घटक पुढीलप्रमाणे असतील:
- प्रत्येक स्थानकात किरकोळ दुकाने, कॅफेटेरिया, मनोरंजन सुविधांच्या जागांसह सर्व प्रकारच्या सुविधा एकाच ठिकाणी असलेले भरपूर जागा असलेले, एक रुफ प्लाझा  असेल.
- रेल्वे रुळांच्या दोन्ही बाजूंना स्थानकाची इमारत असल्याने शहराच्या दोन्ही बाजू या स्थानकांनी जोडलेल्या असतील.
- फूड कोर्ट, प्रतीक्षा कक्ष, लहान मुलांना खेळण्यासाठी जागा, स्थानिक उत्पादनांसाठी जागा यांसारख्या सुविधा उपलब्ध असतील.
- शहरांच्या अंतर्गत भागात असलेल्या रेल्वे स्थानकांमध्ये सिटी सेंटरसारखी जागा असेल.
- रेल्वे स्थानकांना आरामदायी करण्यासाठी योग्य प्रकारची प्रकाशव्यवस्था, रस्ता शोधण्याचे नकाशे/खुणा, ध्वनिव्यवस्था, लिफ्ट/सरकते जिने/ट्रॅव्हलेटर्स असतील.
- वाहतूक सुलभ होण्यासाठी पुरेशा पार्किंग व्यवस्थेसह बृहद आराखडा तयार करण्यात आला आहे.
- मेट्रो, बस इत्यादींसारख्या इतर परिवहन सुविधांसोबत एकात्मिकरण करण्यात येईल.
- सौर उर्जा, जल संवर्धन/पुनर्चक्रीकरण आणि सुधारित वृक्ष आच्छादनासह हरित इमारत तंत्रज्ञानाचा वापर करण्यात येईल.
- दिव्यांग स्नेही सुविधा उपलब्ध करून देण्यासाठी विशेष काळजी घेण्यात येईल.
- इंटेलिजन्ट बिल्डिंगच्या संकल्पनेवर ही स्थानके विकसित करण्यात येतील.
- आगमन आणि प्रस्थान यांची स्वतंत्र विभागणी करणारी व्यवस्था असेल. गोंधळरहित फलाट, सुधारित पृष्ठभाग, संपूर्णपणे आच्छादित फलाट असतील.
- सीसीटीव्ही आणि हाताळणीचे नियंत्रण यासाठी रेल्वे स्थानके सुरक्षित असतील.
- या रेल्वे स्थानकांच्या इमारती मानबिंदू असतील.S.Kane/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
1948 च्या ‘वंदे मातरम्’ चित्रपटाचे दुर्मिळ फुटेज भारतीय राष्ट्रीय चित्रपट संग्रहालयाकडे
पु.ल.देशपांडे यांचा हार्मोनियम वाजवतांनाचे फुटेजही समर्पित
मुंबई, 9 जुलै 2019
1948 साली आलेल्या ‘वंदे मातरम्’ या मराठी चित्रपटाचे दुर्मिळ फुटेज भारतीय राष्ट्रीय चित्रपट संग्रहालयाचा भाग बनले आहे. या चित्रपटात प्रसिद्ध लेखक आणि नाटककार पु.ल.देशपांडे यांनी पत्नी सुनिता देशपांडे यांच्याबरोबर आघाडीची भूमिका केली होती. सुमारे 35 मिनिटांचे फुटेज असलेली व्हीएचएस कॅसेट सुनिता देशपांडे यांचे भाचे दिनेश ठाकूर आणि चित्रपट अभ्यासक सतिश जकातदार यांनी राष्ट्रीय चित्रपट संग्रहालयाकडे सोपवली. यामधे पु.ल.देशपांडे यांचे हार्मोनियम वाजवतांनाचे चित्रिकरणही आहे.
हे फुटेज हरवले होते, असे आम्हाला वाटत होते, मात्र ते मिळाल्यामुळे अतिशय आनंद झाल्याचे राष्ट्रीय चित्रपट संग्रहालयाचे संचालक प्रकाश मगदुम यांनी सांगितले. पु.ल.देशपांडे आणि सुधीर फडके यांचे जन्मशताब्दी वर्ष साजरे केले जात असतांना हे फुटेज मिळणे, हा सुखद योगायोग असल्याची प्रतिक्रिया त्यांनी व्यक्त केली. या मराठी चित्रपटाचे दिग्दर्शन प्रसिद्ध दिग्दर्शक राम गबाळे यांनी केले होते.
या चित्रपटाचे उर्वरित फुटेजही सापडेल अशी आम्ही आशा करतो, असे सांगून मगदुम यांनी सर्व चित्रपट रसिकांना दुर्मिळ चित्रपटांची फुटेजेस्, पोस्टर्स, गाण्यांच्या पुस्तिका, छायाचित्रे संग्रहालयाला दान करण्याचे आवाहन केले. जेणेकरुन भावी पिढ्यांसाठी त्यांचे जतन केले जाईल.
‘वंदे मातरम्’ हा चित्रपट अतिशय महत्वाचा मानला जातो. भारताच्या स्वातंत्र्य चळवळीवर आधारीत या चित्रपटाची कथा असून, प्रख्यात लेखक ग.दि.माडगुळकर यांनी या चित्रपटाची पटकथा, संवाद आणि गाणी लिहिली होती. प्रसिद्ध संगीतकार सुधीर फडके यांनी संगीत दिले होते. स्वातंत्र्यानंतर वर्षभराने हा चित्रपट प्रदर्शित झाला. ‘वेद मंत्राहून वंद्य......’ सारखी गाणी खूप गाजली होती आणि आजही ती लोकांच्या स्मरणात आहेत.
पु.ल.देशपांडे आणि सुनिताबाई यांची स्क्रिनटेस्ट पुण्यात झाली होती. त्या चित्रपटाचे चित्रिकरण कोल्हापूरमधल्या शालिनी स्टुडिओत 1948 च्या पुर्वाधात झाले होते. पु.ल.देशपांडे यांची अभिनेता म्हणून ही पहिलीच स्क्रिनटेस्ट होती. यानंतर त्यांनी अनेक मराठी चित्रपटात अभिनेता, लेखक, दिग्दर्शक, संगीतकार म्हणून योगदान दिले. चित्रपटाचे कॅमेरामन आगाशे यांनी स्वातंत्र्य लढ्यात भाग घेतला होता.
1980 मधील पु.ल.देशपांडे यांचा हार्मोनियम वाजवतांनाचे फुटेज असलेल्या सुमारे एक तासाच्या दोन यु-मॅटिक कॅसेट्स आहेत. एका फुटेजमधे पु.ल.देशपांडे यांच्या प्रसिद्ध ‘वाऱ्या वरची वरात’ नाटकात काम केलेले लालजी देसाई त्यांना तबल्यावर साथ देत आहेत. तर दुसऱ्या कॅसेटमधे झावबा तबल्यावर आहेत. 1980 मधे मुंबईत याचे चित्रिकरण झाले असावे, असे मानले जात आहे. संग्रहालयाकडे सुपूर्द करण्यात आलेल्या अन्य सामुग्रीमधे पु.ल.देशपांडे यांच्या आवाजातील त्यांच्या स्वत:च्या विनोदी पात्रांचे संवाद आहेत.
तीन वर्षांपूर्वी ‘गुळाचा गणपती’ या चित्रपटाचे मुळ हस्तलिखित कथा राष्ट्रीय चित्रपट संग्रहालयाला सुपूर्द करण्यात आली होती. या चित्रपटात पु.ल.देशपांडे यांनी अभिनय, दिग्दर्शन, कथा, पटकथा, संगीत या सर्व भूमिका पार पाडल्या होत्या.
B.Gokhale/S.Kane/D.Rane
(Visitor Counter : 123
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना आतापर्यंत 169 कोटींपेक्षा अधिक लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 12 कोटी 11 लाखांपेक्षा अधिक लसीच्या न वापरलेल्या उपयुक्त मात्रा, शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार, राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,68,99,73,425
|
|
BALANCE AVAILABLE
|
|
12,11,77,166
केंद्र सरकारने आतापर्यंत जवळपास 169 कोटी  लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
12 कोटी 11 लाखांहून अधिक  न वापरलेल्या उपयुक्त मात्रा राज्ये आणि केंद्रशासित प्रदेशांकडे शिल्लक आहेत.
आर्थिक व्यवहार विषयक मंत्रिमंडळ समिती
उत्तर प्रदेशात बहारीच आणि खलिलाबाददरम्यान नव्या रेल्वे मार्गाला केंद्रीय मंत्रिमंडळाची मंजुरी
(नवी दिल्ली, 24 ऑक्टोबर 2018
पंतप्रधान नरेंद्र मोदी यांच्या अध्यक्षतेखाली आज झालेल्या मंत्रिमंडळाच्या वित्तीय व्यवहार विषयक समितीने उत्तर प्रदेशात बहारीच आणि खलिलाबाददरम्यान नवा रेल्वे मार्ग उभारण्याच्या प्रस्तावाला मंजुरी दिली आहे.
बहारीच, बलरामपूर, श्रावस्ती, सिद्धार्थनगर आणि संत कबीर नगर या तुलनेने मागास जिल्ह्यातून हा रेल्वे मार्ग जाणार आहे. या रेल्वेमार्गामुळे 57.67 लाख थेट रोजगार निर्मिती होईल, अशी अपेक्षा आहे. या रेल्वे प्रकल्पासाठी 4939.78 कोटी रुपयांचा खर्च अपेक्षित असून हा रेल्वे मार्ग 2024-25 पर्यंत पूर्ण होईल.
हा रेल्वेमार्ग गौतम बुद्धांच्या जीवनकार्याशी संबंधित श्रावस्ती या भागातून जात असल्यामुळे या भागात पर्यटनालाही चालना मिळेल. श्रावस्ती हे जैन समुदायासाठी महत्त्वाचे तिर्थस्थळ आहे. तसेच दुर्गादेवीच्या देवी पाटण मंदिरापर्यंत हा रेल्वे मार्ग जात असल्यामुळे या भागात धार्मिक पर्यटनाला चालना देण्याची अपेक्षा आहे.
N.Sapre/R.Aghor/P.Kor
पंतप्रधान कार्यालय
अधिक सुविधांसह कल्याणकारी योजना निवृत्त सैनिकांचे जीवनमान सुधारतील :पंतप्रधान
नवी दिल्ली, 11 ऑगस्ट 2023
पंतप्रधान नरेंद्र मोदी यांनी म्हटले आहे की निवृत्त सैनिकांसाठी  सुधारित कल्याणकारी योजना लागू करण्याच्या केंद्र सरकारने नुकत्याच घेतलेल्या निर्णयामुळे या सैनिकांचे जीवनमान सुधारेल.
देशाच्या सैन्यदलांतून निवृत्त झालेल्या सैनिकांच्या हिताला सर्वोच्च प्राधान्य देण्याचा हेतू आणि त्यांचे जीवन अधिक सुलभ करण्याचे धोरण यांना अनुसरुन, निवृत्त सैनिकांसाठीच्या कल्याणकारी योजनांच्या अंतर्गत देण्यात येणाऱ्या रकमेत वाढ करण्यात आली आहे अशी माहिती केंद्रीय मंत्री राजनाथ सिंह यांनी दिली.
- हवालदार किंवा समकक्ष पदापर्यंतच्या ईएसएमच्या विधवांना 20,000 ते 50,000 रुपयांपर्यंतचे व्यावसयिक प्रशिक्षण अनुदान .
- हवालदार किंवा समकक्ष पदापर्यंतच्या निवृत्तीवेतन धारक नसलेल्या ईएसएम किंवा त्यांच्या विधवांना 30,000 ते 50,000 रुपयांपर्यंतचे वैद्यकीय मदत अनुदान.
- सर्व श्रेणीतील निवृत्तीवेतन धारक नसलेल्या ईएसएम किंवा त्यांच्या विधवांना गंभीर आजारावरील उपचारासाठी सव्वा लाख ते दीड लाख रुपयांपर्यंतचे मदत अनुदान.
यावर प्रतिसाद देताना, पंतप्रधानांनी ट्विट संदेशात म्हटले आहे;
“सेवेत असताना आपल्या देशासाठी लढलेल्या शूर सेवानिवृत्तांचा भारताला अभिमान आहे. त्यांच्यासाठी लागू करण्यात आलेल्या अधिक सुविधांसहित कल्याणकारी योजनांमुळे त्यांचे जीवनमान मोठ्या प्रमाणात सुधारेल.”
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
श्रम आणि रोजगार मंत्रालय
पीएमएसवायएममध्ये सहभागी होणाऱ्या असंघटीत क्षेत्रातल्या कामगारांची संख्या येत्या 31 मार्चपर्यंत 1 कोटीवर जाण्याची अपेक्षा-संतोषकुमार गंगवार
मुंबईतल्या अंधेरी येथे ईएसआयसी नगरचे गंगवार यांच्या हस्ते भूमिपूजन
(मुंबई, 8 मार्च 2019
कामगारांच्या कल्याणासाठी सरकार कटिबद्ध असून गेल्या साडेचार वर्षात सरकारने किमान वेतनात वाढ करण्यासह कामगारांसाठीच्या अनेक लाभात वाढ केली आहे असे केंद्रीय श्रम आणि रोजगार मंत्री संतोषकुमार गंगवार यांनी म्हटले आहे. मुंबईत अंधेरी उपनगरात ईएसआयसी अर्थात एम्प्लॉईज स्टेट इन्शुरन्स कॉर्पोरेशनच्या कर्मचाऱ्यांसाठीच्या क्वार्टर्ससाठी भूमिपूजन करताना ते आज बोलत होते.
असंघटीत क्षेत्रात 40 कोटीपेक्षा जास्त कामगार काम करत असून त्यांना भविष्य निर्वाह निधीसारखे लाभ मिळत नाहीत हे लक्षात घेऊन त्यांना 60 वर्ष पूर्ण झाल्यानंतर पेन्शनचा लाभ मिळावा या दृष्टीने प्रधानमंत्री श्रम योगी मानधन योजना सुरू करण्यात आली असंघटीत क्षेत्रातले 15 लाखापेक्षा जास्त कामगार या योजनेत सहभागी झाले असून येत्या 31 मार्चपर्यंत ही संख्या एक कोटीहून अधिक होईल अशी अपेक्षा त्यांनी व्यक्त केली.
महाराष्ट्रातील कर्मचारी राज्य विमा योजना
महाराष्ट्रात 11.07.1954 रोजी नागपूर येथे एका केंद्रात ईएसआय योजना प्रथम सुरू करण्यात आली. त्यानंतर 22 जिल्ह्यात या योजनेची व्याप्ती वाढवण्यात आली.
देशातील ईएसआय योजना
देशात कानपूर आणि दिल्ली या दोन औद्योगिक केंद्रात 24 फेब्रुवारी 1952 मध्ये ईएसआय योजना सुरू करण्यात आली.
N.Sapre/N.Chitale/P.Kor
आरोग्य आणि कुटुंब कल्याण मंत्रालय
राज्ये/ केंद्रशासित प्रदेशांकडे उपलब्ध असलेल्या कोविड-19 लसींची अद्ययावत माहिती
राज्ये/ केंद्रशासित प्रदेशांना लसींच्या 183.52 कोटींपेक्षा जास्त मात्रा पुरवण्यात आल्या.
राज्ये/ केंद्रशासित प्रदेशांकडे शिल्लक आणि वापर न झालेल्या 17.04 कोटींपेक्षा जास्त मात्रा अद्यापही उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार वचनबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. देशात 21 जून 2021 पासून या लसीकरण मोहिमेच्या सार्वत्रिकीकरणाचा नवा टप्पा सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे
.
राष्ट्रव्यापी लसीकरण मोहिमेचा एक भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,83,52,25,060
|
|
BALANCE AVAILABLE
|
|
17,04,30,756
भारत सरकारने आतापर्यंत खरेदी केलेल्या मात्रांचा राज्ये आणि केंद्रशासित प्रदेशांना मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 183 कोटी 52 लाखांहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे यापुढील काळातील लसीकरण करण्यासाठी कोविड प्रतिबंधक लसीच्या न वापरलेल्या अशा 17 कोटी 4 लाखांहून अधिक  मात्रा, अजूनही शिल्लक आहेत.
संरक्षण मंत्रालय
भारत-सिंगापूर यांच्यातील द्विपक्षीय संयुक्त सागरी युद्धाभ्यास ‘सिंबेक्स’चे 28 वे सत्र
भारत- सिंगापूर नौदलाच्या अठ्ठाविसाव्या द्विपक्षीय सरावसत्राचे आयोजन 02 ते 04 सप्टेंबर 2021 या कालावधीत केले गेले होते.
या युद्धाभ्यासात, भारतीय नौदलाचे प्रतिनिधित्व आयएनएस रणविजय ही गाइडेड क्षेपणास्त्र विनाशिका युद्धनौका आणि या जहाजावरील हेलीकॉप्टर, एएसडब्ल्यू कर्वेट आयएनएस किल्तान आणि कोर्वेट आयएनएस कोरा या क्षेपणास्त्र संहारक युद्धनौका, तसेच P8I हे नौदलाचे लांब टप्प्याच्या गस्ती विमान यांनी केले. सिंगापूर हवाईदलाच्या  चार F-16 लढाऊ विमानांनी सुद्धा हवाई संरक्षण कवायतीत भाग घेतला होता.
1994 साली सुरु झालेला SIMBEX म्हणजेच सिंगापूर-भारत नौदल द्विपक्षीय संयुक्त युद्धाभ्यास भारतीय नौदलाच्या इतर कोणत्याही परकीय नौदलासोबत चालणाऱ्या द्विपक्षीय सराव सत्रापैकी सर्वात जास्त काळ आणि सातत्याने सुरू असलेला युद्धाभ्यास आहे. सध्या सुरू असलेल्या महामारीच्या आव्हानात्मक वातावरणातही हे सातत्य कायम राखल्याने, दोन्ही देशातील द्विपक्षीय संरक्षण संबंध अधिक दृढ झाले आहेत. या युद्धसरावाची व्याप्ती व जटिलता पाहिल्यास, त्यावरुन दोन नौदलांची परस्पर सहकार्याच्या कार्यक्षमतेची सिद्धता लक्षात येऊन शकते.
हा युद्धाभ्यास, भारतीय स्वातंत्र्यांच्या 75 व्या वर्षात होत असल्यामुळे वर्षीच्या SIMBEX ला विशेष महत्व आहे. SIMBEX-2021चे यश या द्विपक्षीय भागीदारीला भविष्यातही बळकट करण्याच्या दोन्ही बाजूंच्या निर्धाराचे सूचक आहे.
महामारीबाबत सध्या लागू असलेल्या निर्बंधांचे पालन करत, या वर्षीचे SIMBEX, नौदल सैनिकांच्या प्रत्यक्ष कवायती टाळून केवळ ‘फक्त सागरी’ स्वरूपाचे करण्यात आले. दक्षिण चीन सागरातील दक्षिण भागात सिंगापूर नौदलाने या युद्धसरावाचे आयोजन केले होते.
एकूण भारत सिंगापूर द्विपक्षीय संबधांमध्ये द्विपक्षीय संरक्षणविषयक संबंधाना विशेष महत्त्व आहे. . त्यामध्ये पारंपारिक लष्करी देवाणघेवाण ते HADR व सायबर सुरक्षा या स्तरापर्यंत, परस्पर सहकार्य केले जाते. दोन्ही नौदलांना परस्परांच्या सागरी माहिती फ्युजन केंद्रात प्रतिनिधित्व देण्यात आले आहे. पाणबुडी बचावकार्यात एकमेकांना सहकार्य करण्याचा करारही दोन्ही नौदलांनी नुकताच केला आहे.
संरक्षण मंत्रालय
राष्ट्रीय छात्र सेना  74 वा वर्धापन दिन करणार साजरा; संरक्षण सचिवांनी राष्ट्रीय युद्ध स्मारक येथे शहिदांना वाहिली आदरांजली
राष्ट्रीय छात्र सेना  ही 1948 स्थापन करण्यात आलेली जगातील सर्वात मोठी गणवेशधारी युवा संघटना, उद्या दिनांक 27 नोव्हेंबर 2022 रोजी आपला 74 वा वर्धापन दिन साजरा करत आहे. त्यानिमित्त संरक्षण सचिव गिरीधर अरमाने यांनी आज दिनांक 26 नोव्हेंबर 2022 रोजी राष्ट्रीय युद्ध स्मारक, दिल्ली येथे संपूर्ण एनसीसी बांधवांच्या वतीने पुष्पचक्र अर्पण करून हुतात्म्यांना आदरांजली वाहिली.
यावेळी बोलताना संरक्षण सचिव म्हणाले, गेल्या काही वर्षांत एनसीसी वेगाने विकसित होत असून गणवेशातील या तरुणांनी राष्ट्र उभारणीत योगदान देण्यासाठी प्रत्येक उपक्रमात आपला वाटा उचलला आहे. सर्व राज्यांच्या राजधानींमध्ये कॅडेट्स मार्च पास्ट, सांस्कृतिक उपक्रम आणि सामाजिक विकास कार्यक्रमांमध्ये सहभागी होत, एनसीसी आपला वर्धापन दिन,साजरा करत आहे.
केवळ एकाच संस्थेने हाती घेतलेल्या 'पुनीत सागर अभियान' सारख्या राष्ट्रीय स्तरावरील मोहिमेपासून ते एक भारत श्रेष्ठ भारत शिबिर, स्वच्छ भारत मोहीम, हर घर तिरंगा आणि एक्स योगदान  यासारख्या विविध उपक्रमांद्वारे एनसीसीने सर्वत्र आपला ठसा उमटवला आहे. अलीकडच्या काळात एक लाखाहून अधिक तरुण कॅडेट्स यात सहभागी झाले असून, देशाच्या किनारपट्टी आणि सीमावर्ती भागातही एनसीसीचा विस्तार करण्यात येत आहे.यामुळे या भागातील तरुणांना सशस्त्र दलात भरती होण्यासाठी आणि राष्ट्र उभारणीत योगदान देण्यासाठी प्रेरणा मिळत आहे.
चार दशकांहून अधिक काळ युवक आदानप्रदान कार्यक्रमाचा एक भाग म्हणून 25 हून अधिक देशांमध्ये शांतता आणि एकतेचे राजदूत म्हणून आपले कॅडेट्स पाठवत, आंतरराष्ट्रीय संबंध वृद्धिंगत करणारे एनसीसी हे उत्तम व्यासपीठ आहे. गेल्या काही वर्षांमध्ये या कार्यक्रमाअंतर्गत 30 हून अधिक राष्ट्रांमधील कॅडेट्ससाठी एनसीसीने यजमानपद भूषविले आहे.
एनसीसीचे बहुआयामी उपक्रम आणि वैविध्यपूर्ण अभ्यासक्रम, तरुणांना स्वयं-विकासासाठी अनोख्या संधी उपलब्ध करून देतात. अनेक कॅडेट्सनी क्रीडा आणि साहसी क्षेत्रात उल्लेखनीय कामगिरी करून देश आणि संस्थेचा गौरव वाढवला आहे.
उपराष्ट्रपती कार्यालय
लॉकडाऊनच्या काळात शैक्षणिक वर्ष सुरु राहील याची काळजी घेण्याचे उपराष्ट्रपतींचे विद्यापीठांना आवाहन
ऑनलाईन अध्ययनासाठी विद्यापीठांनी तंत्रज्ञानाचा पुरेपूर वापर करावा- उपराष्ट्रपती
उपराष्ट्रपतींचा दिल्ली विद्यापीठ, पंजाब माखनलाल चतुर्वेदी विद्यापीठाचे कुलगुरू आणि आयआयपीएच्या संचालकांशी संवाद
नवी दिल्ली, 13 एप्रिल 2020
उपराष्ट्रपती एम व्यंकय्या नायडू यांनी आज व्हिडीओ कॉन्फरन्सच्या माध्यमातून विविध विद्यापीठांचे कुलागुरु आणि इतर शिक्षणसंस्थांच्या संचालकांशी संवाद साधला. लॉकडाऊन च्या काळात शैक्षणिक वर्षात खंड पडू नये, याची व्यवस्था करावी, अशी सूचना नायडू यांनी यावेळी केली.
उपराष्ट्रपतींनी दिल्ली, पुद्दुचेरी, पंजाब, माखनलाल चतुर्वेदी विद्यापीठाचे कुलगुरू आणि शिक्षणसंस्थांच्या संचालकांशी चर्चा केली. सगळी परिस्थिती सामान्य होण्यासाठी अजून बराच अवधी लागण्याची शक्यता आहे, मात्र या काळात विद्यार्थ्यांचे शैक्षणिक नुकसान होणार नाही, याची काळजी घ्यावी असे उपराष्ट्रपती यावेळी म्हणाले.
सध्या विद्यापीठांनी ऑनलाईन माध्यमातून विद्यार्थ्यांपर्यंत पोहचून सहकार्यातून शिक्षण आणि स्वयंशिक्षणासाठी त्यांना प्रोत्साहन द्यावे, असे नायडू म्हणाले. विद्यार्थ्यांना संवादात्मक शिक्षण देता यावे यासाठी आधुनिक तंत्रज्ञानाचा पूर्ण वापर करा, अशी सूचना त्यांनी केली.
कोरोनाच्या पार्श्वभूमीवर सामाजिक अंतर आणि लॉकडाऊनच्या नियमांचे पालन करातांनाच ऑनलाईन शिक्षण सुरु ठेवल्याबद्दल त्यांनी विद्यापीठांचे कौतुक केले.
सध्या वसतिगृहांत राहणाऱ्या विद्यार्थ्यांची, त्यांच्या जेवणाखाण्याची व्यवस्था करावी असेही निर्देश नायडू यांनी दिले. विद्यार्थ्यांनी उत्तम सवयी लावाव्यात, रोज व्ययाम करून शारीरिक आणि मानसिक आरोग्याची काळजी घ्यावी, असे आवाहन उपराष्ट्रपतींनी केले.
सुट्टीच्या काळाचे नियोजन कसे करता येईल, याविषयी विद्यार्थ्यांना मार्गदर्शन करावे, अशी सूचनाही यावेळी उपराष्ट्रपती नायडू यांनी केली. तसेच, विद्यार्थ्यांनी या काळात जमेल तशी समाजसेवा करावी , असा सल्लाही त्यांनी दिला.
B.Gokhale/R.Aghor/D.Rane
(
सांख्यिकी आणि कार्यक्रम अंमलबजावणी मंत्रालय
देशातील औपचारिक रोजगार
नवी दिल्ली, 25 जून 2019
सांख्यिकी आणि कार्यक्रम अंमलबजावणी मंत्रालयातील, राष्ट्रीय सांख्यिकी कार्यालयाने, निवडक सरकारी संस्थांकडे उपलब्ध प्रशासकीय नोंदींच्या आधारे सप्टेंबर 2017 ते एप्रिल 2019 या कालावधीतील रोजगार विषयक आकडेवारी प्रसिद्ध केली आहे.
Click here access the detailed note related to Employment Outlook
B.Gokhale/S.Kakade/D.Rane
(Visitor Counter : 72
माहिती आणि प्रसारण मंत्रालय
जागतिक पर्यावरण दिनानिमित्त फिल्म्स डिव्हिजनतर्फे 'ओएसिस ऑफ होप' या ऑनलाईन चित्रपट महोत्सवाचे आयोजन
मुंबई, 4 जून 2021
परिसंस्थेचे पुनर्संचयन या संकल्पनेतून 5 जून, 2021 रोजी जागतिक पर्यावरण दिन साजरा होत आहे. प्रत्येक खंडातील आणि प्रत्येक महासागरातील परिसंस्थेचा ऱ्हास थांबविणे आणि परिसंस्था संवर्धनाला चालना देणे हा या संकल्पनेचा उद्देश आहे. पुर्नकल्पना, पुनर्निर्मिती, पुनर्संचयन या यंदाच्या महोत्सवाच्या महत्वाच्या संकल्पना आहेत.
याच भावनेसह योगदान देत, महत्वाच्या पर्यावरण दिनानिमित्त ,फिल्म्स डिव्हिजनने 5 आणि 6 जून, 2021 रोजी 'ओएसिस ऑफ होप' हा पर्यावरण विषयक चित्रपटांचा ऑनलाईन महोत्सव आयोजित केला आहे.
या 2 दिवसीय महोत्सवात ,पर्यावरण आणि निसर्गाचे पुनरुज्जीवन तसेच मानव आणि निसर्गाचे अविभाज्य नातेसंबंध पुनर्संचयित करण्याचे विविध मार्ग सुचवून निसर्गाचे पुनरुज्जीवन करण्याचा सशक्त संदेश असलेल्या चित्रपटांचा समावेश असेल. फिल्म डिव्हिजनच्या संकेतस्थळावर आणि युट्युब वाहिनीवर या महोत्सवातील चित्रपटांचे प्रसारण केले जाईल.
विशेष ‘ग्रीन पॅकेज’ मधील चित्रपट म्हणजे - मणिपूरमधील छोट्या डोंगराळ भागातील निसर्गप्रेमी लोईयागांबा याच्या कथेवर प्रकाश टाकणारा चित्रपट, 'द जंगल मॅन लोईया' . सहा वर्षांपासून, लोईया एकटाच टेकडीवर राहिला आणि त्याने घनदाट जंगल उभे केले, जवळजवळ सुरवातीपासून पर्यावरण संवर्धनाचे काम करत त्याने स्थानिक लोकांसाठी हिरवीगार जागा तयार केली. मनुष्याच्या निसर्गाशी असलेला संबंध पुन्हा स्थापन करण्याची आणि निसर्गासोबत शांत सहअस्तित्त्वासाठी संस्कृती निर्माण करण्याची ही एक कथा आहे , 'लिव्हिंग द नॅचरल वे', , छोट्या ब्रह्मपुत्रा बेटावर राहणाऱ्या मिशिंग जमातीची आणि बदलत्या हवामान आणि पर्यावरणाने त्यांचे पारंपरिक जीवन आणि जगणे कसे आव्हानात्मक बनवले आहे याबद्दलची ही एक कथा,
'सालूमारदा थिमाक्का - द ग्रीन क्रूसेडर'  हा चित्रपट औपचारिक शिक्षण नसलेले कर्नाटकचे स्वयंसिद्ध पर्यावरणवादी सालूमारदा थिमाक्का यांच्यावर आधारित आहे. सालूमारदा थिमक्का हे जगभरातील पर्यावरणवाद्यांसाठी एक आदर्श मानले जातात, त्यांनी रस्त्याच्या कडेला शेकडो झाडे लावली आहेत, 'क्लायमेट चेंज'  ग्लोबल वार्मिंग आणि हवामान बदलाच्या धोक्यांवरील चित्रपट, 'माय सन निओ'  या चित्रपटात , नैसर्गिक वातावरणामध्ये वाढलेला , सर्व प्राण्यांवर प्रेम करणारा आणि इतरांसाठी एक उदाहरण ठेवणाऱ्या एका पाच वर्षांच्या मुलाची कथा आहे. आणि 'प्लॅस्टिक वर्ल्ड' , भविष्यातील विस्तृत आणि शुष्क अद्भुत प्रदेशाचे चित्रण करणारा , प्लास्टिक कचरा आणि मानवी जीवनावर आणि पर्यावरणावर प्लास्टिकच्या घातक परिणामापासून दक्ष ठेवणारा अॅनिमेशन चित्रपट आहे.
www.filmsdivision.org/ "Documentary of the Week” आणि https://www.youtube.com/user/FilmsDivision येथे 5 आणि 6 जून 2021 रोजी हा महोत्सव प्रसारीत केला जात आहे.Jaydevi PS/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
पंतप्रधान कार्यालय
आषाढी बीज या कच्छी नववर्षानिमित्त पंतप्रधानांकडून जनतेला शुभेच्छा
नवी दिल्ली, 23 जून 2020
पंतप्रधान नरेंद्र मोदी यांनी आषाढी बीज या कच्छी नववर्षानिमित्त जनतेला शुभेच्छा दिल्या आहेत.
“आषाढी बीज, या विशेष प्रसंगी कच्छी समुदायाला शुभेच्छा. महान संस्कृती आणि शौर्य यासाठी हा समुदाय ओळखला जातो. मी प्रार्थना करतो की, येते वर्ष आनंदमय आणि आरोग्यदायी राहो,” अशी सदिच्छा पंतप्रधानांनी व्यक्त केली आहे.
S.Pophale/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
भारतीय कॉर्पोरेट विधि सेवेतील परिविक्षाधीन अधिकाऱ्यांनी राष्ट्रपतींची घेतली भेट
नवी दिल्ली, 4 सप्टेंबर 2023
भारतीय कॉर्पोरेट विधि सेवेतील च्या परिविक्षाधीन अधिकाऱ्यांनी आज  राष्ट्रपती भवनात राष्ट्रपती द्रौपदी मुर्मू यांची भेट घेतली. भारतीय कॉर्पोरेट विधि सेवेतील अधिकाऱ्यांना संबोधित करताना राष्ट्रपती म्हणाल्या की ते कॉर्पोरेट जगताचे नियामक म्हणून काम करतात. भारतातील व्यवसाय आणि उद्योगाच्या वाढीसाठी आणि विकासासाठी देखील ते मदत करतात असे त्यांनी सांगितले. त्यांचे काम अत्यंत महत्त्वाचे आहे कारण त्यांना उद्योग आणि उद्योजकतेच्या विकासाला प्रोत्साहन आणि चालना देताना उत्तम कॉर्पोरेट प्रशासन सुनिश्चित करायचे आहे असे राष्ट्रपतींनी अधोरेखित केले. त्यांच्या कृतींचा देशाच्या औद्योगिक आणि प्रशासकीय व्यवस्थेवर लक्षणीय प्रभाव पडेल, असे राष्ट्रपतींनी सांगितले.
राष्ट्रपती म्हणाल्या की, चांगले कॉर्पोरेट प्रशासन आज अतिशय प्रासंगिक आणि महत्त्वाचे आहे आणि कंपन्यांचे व्यवस्थापन भागधारक आणि इतर संबंधितांच्या हितासाठी केले जाईल हे सुनिश्चित करणे कॉर्पोरेट विधि सेवा अधिकाऱ्यांचे कर्तव्य असेल. कॉर्पोरेट संस्था नैतिक संस्कृतीचे पालन आणि भागधारकांच्या अधिकारांचा आदर करतील, हे कार्यक्षम प्रशासन मॉडेलद्वारे त्यांनी सुनिश्चित केले पाहिजे असे त्यांनी सांगितले. देशाचा दीर्घकालीन शाश्वत विकास तसेच सर्वसमावेशक विकासासाठी प्रभावी कॉर्पोरेट प्रशासन देखील आवश्यक असल्याचे त्यांनी नमूद केले.
राष्ट्रपती म्हणाल्या की तरुण आणि हुशार नागरी सेवकांनी देशातील नागरिकांप्रति जबाबदारीच्या भावनेने काम केले पाहिजे. त्यांनी देश आणि तेथील लोकांप्रति सेवेची भावना देखील अंगिकारली पाहिजे असे त्या म्हणाल्या. देशवासीयांच्या हिताप्रति त्यांची अतूट बांधिलकी असली पाहिजे, हे त्यांनी ध्यानात ठेवावे असे आवाहन त्यांनी केले. त्यांनी पारदर्शकता, निष्पक्षता आणि उत्तरदायित्व या तत्त्वांचे पालन केले पाहिजे असे त्या म्हणाल्या .
राष्ट्रपतींचे भाषण पाहण्यासाठी कृपया येथे क्लिक कराS.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85